Hipermnestro

eta|maldekstra|250px|Hipermnestro savas la vivon de Linkeo dum la danaidinoj mortigas siajn respektivajn edzojn. Bildigo de Johannes Zainer por traduko fare de Heinrich Steinhöwel de la verkaĵo de Boccaccio De mulieribus claris (1474).
Dum la regado de Danao, Argo riĉiĝis, danke inter aliaj kialoj al la malkovro de akvoputoj fare de la danaidinoj. Sed tio vekigis la eternan envion de Egipto, kiu alvenis al tiu urbo kaj postulis samtempan geedziĝon inter sia idaro kaj tiu, de Danao. Tiu ĉi lasta tute ne fidis je sia frato, kaj antaŭvidis postan tragedion, sed pro timo al la forto de la egiptida armeo, kiu kapablis ruinigi Argon, li ŝajnis konsenton. Tamen, li sekrete donis ponardojn al siaj filinoj, kun ordono kaŝigi ilin kaj mortigi ŝiajn respektivajn edzojn ĝuste dum la nuptonokto. Kvardek naŭ el la danaidinoj fidele obeis sian patron, sed Hipermnestro rifuzis tion fari ĉar ŝi trovis sian edzon, Linkeon, ĝentila pro la fakto ke li respektis ŝian deziron resti virgaWilliam Smith kaj Mahmoud Saba. Dictionary of Greek and Roman Geography, vol. 2, paĝ. 231. Eld. Walton and Maberly, 1857 .. Anstataŭ mortigi lin, Hipermnestro ebligis Linkeon ekskapiFrançois Noël. Dictionnaire Universel de la Fable et de la Mythologie..

Sciinte la malobeon, Danao koleriĝis kaj instigis la argolandan kortumon kondamni ŝin al mortopuno, sed Afrodito intervenis kaj savis la princinon, aŭ la tribunalo senkulpigis ŝinPierre Grimal. Dictionnaire de la mythologie grecque et romaine.. Kiel memorigo de tiu ĉi juĝo, oni starigis en Argo skulptaĵojn dediĉitajn al Nicefora Afrodito («venkiga Afrodito») kaj al Pita Artemiso (diino pri persvado), ĉe mirinda templo kiu staris multajn jarcentojnPaŭzanio. Priskribo de Grekio, 2.19.. Iom poste, Linkeo revenis al la urbo kaj mortigis Danaon, plenumante tiel venĝon pro la murdo de liaj fratoj.

Post la morto de Danao, Linkeo kaj Hipermnestro iĝis gereĝoj de Argolando, kaj fondis novan dinastion nomiĝinta Abasidoj honore al ilia unua filo, Abaso. Laŭ kelkaj versioj de la rakonto, la ceteraj danaidinoj ricevis punon en Tartaro, kie ili estis divigitaj klopodi plenigi barelon per plentruaj kruĉoj. Male, Hipermnestro eniris Elizeon en ŝia postmorta vivo.

 Arta prezentado 
 Malaperinta tragedio de Esĥilo pritraktis la temon de la juĝo al Hipermnestro.
 Geoffrey Chaucer verkis La legendo de Hipermnestro, varianto de la rakonto de OvidioA Curious Error?: Geoffrey Chaucer’s Legend of Hypermnestra, The Chaucer Review , Vol 36, Number 1, 2001, accessed 2 May 2013.
 La franca komponisto Charles-Hubert Gervais verkis operon nomiĝinta Hypermnestre, kiu premieris en la Académie Royale de Musique (la nuntempa Nacia Opero de Parizo) la 3-an de novembro 1716.
 Ignaz Holzbauer komponis ankaŭ operon, Hypermnestra, kun germanlingva libreto verkita de Johann Leopold van Ghelen, kiun oni ludis premiere en Vieno, en 1741.

 Aliaj rolulinoj same nomiĝintaj 
eta|250px|Erisiktono vendas sian filinon Hipermnestro dum Posejdono rigardas la scenon. Gravuraĵo de Johann Wilhelm Baur por Metamorfozoj de Ovidio.
Krom tiu, de la antaŭe priskribita, Hipermnestro estis ankaŭ la nomo de la jenaj rolulinoj de la grekromia mitologio:

 Filino de Testio kaj EŭritemisoHeziodo. Katalogo de virinoj, fr. 23a., do fratino de Alteo kaj Ledo. Ĉu kun Oiklo, ĉu kun Apolono, ŝi havis filon nomiĝintan Amfiarao, kiu elstaris en la ekspedicio de la Sep kontraŭ Tebo, kaj du filinojn: Polibeo kaj IfianiroPseŭdo-Apolodoro. Mitologia biblioteko, 1.7.10.Diodoro Sicila. Historia biblioteko, 4.68.5.. Post ŝia morto, Hipermnestro estis honore entombigita en ArgoHigeno. Fabulae, 70.Paŭzanio. Priskribo de Grekio, 2.21.2..
 Filino de Tespio, kiun multaj verkistoj konfuzas kun la antaŭa, tre eble pro la simileco de la nomoj de iliaj patroj. Pro tio, oni ankaŭ atribuas al ŝi la patrinecon de Anfiarao, Polibeo kaj Ifianiro, pere de ŝia edzo Oiklo.
 Hipermnestro estas alternativa nomo de Mestro, la filino de Erisiktono el Tesalio. Danke al ŝia amrilato kun Posejdono, ŝi ricevis la kapablon metamorfoziĝi laŭplaĉe, eksterordinara povo kiun ŝi uzadis por helpi sian patron. Erisiktino suferis malbenon fare de Demetro pro kiu li ĉiam malsatis, do li vendadis ŝian filinon kiel sklavino kaj poste ŝi aliformiĝis por ekskapi kaj esti denove vendita kaj tiel enspezi monon por aĉeti manĝaĵojn.
 Similan kapablon, eble pro konfuzo de ambaŭ rolulinoj, oni atribuas al Hipermnestro, filino de Etono. Ŝi laŭvole ŝanĝadis sian sekson, do laŭ virina formo ŝi iĝis fama prostituitino kaj laŭ tiu vira li regis la familian hejmon por tiel helpi sian patronAntonino Liberala. Metamorfozoj, 7..

 Eksteraj ligiloj 

 Ovidio: Heroides aŭ Leteroj de la heroinoj (Epistulae heroidum), 14: Hipermnestro al Linkeo (Hypermestra Lynceo).
 Francalingva teksto ĉe Wikisource.
 Anglalingva teksto.
 Latinlingva teksto ĉe Wikisource.
 Latinlingva teksto  de la dua versio (ĉ. 5 a.K.) ĉe Bibliotheca Augustana.
 Komentario al Heroides de Ovidio, 14: Hipermnestro al Linkeo.
 Anglalingva teksto, ĉe la Projekto Perseus.

 Notoj kaj referencoj 

Kategorio:Danaidinoj
Kategorio:Metamorfozoj en la helena mitologio
Kategorio:Partneroj de Apolono
Kategorio:Partneroj de Posejdono
Kategorio:Princinoj en la helena mitologio
Kategorio:Reĝedzoj en la helena mitologio